b'\n_START_ARTICLE_\nHaukkalampi (Kihni\xc3\xb6)\n_START_SECTION_\nMaantietoa\n_START_PARAGRAPH_\nLammen pituus on 700 metri\xc3\xa4, leveys 200 metri\xc3\xa4 ja sen pinta-ala on 10 hehtaaria. Se sijaitsee Iso Huhdanm\xc3\xa4en pohjoispuolella. Siihen laskee muun muassa Isonevalta suo-ojia. Se oma laskuoja l\xc3\xa4htee j\xc3\xa4rven lounaisp\xc3\xa4\xc3\xa4st\xc3\xa4 ja juoksee peltoakean l\xc3\xa4pi Hietalammen suolle, jossa jatkuu suohon kaivettu oja. Suolla olevat kaksi lampea ovat kuivatetun Hietalammen j\xc3\xa4\xc3\xa4nteet. Lampien l\xc3\xa4pi kuljettuaan laskuoja jatkaa matkaansa ja laskee Nerkoonj\xc3\xa4rven Hietalahteen. Rantaviivan pituus on 1,7 kilometri\xc3\xa4. Rannat ovat it\xc3\xa4rannoilla kovaa mets\xc3\xa4maata, joka laskee jyrk\xc3\xa4sti veteen. L\xc3\xa4nsirannat ovat rannastaan suota, mutta kauempaa kovaa mets\xc3\xa4maata. Rannoille on rakennettu vain kaksi vapaa-ajan asuntoa. Niille johtaa tiet yhdystielt\xc3\xa4 3350. Yl\xc3\xb6j\xc3\xa4rven ja Kihni\xc3\xb6n v\xc3\xa4linen raja ohittaa lammen it\xc3\xa4p\xc3\xa4\xc3\xa4n alle 100 metrin p\xc3\xa4\xc3\xa4st\xc3\xa4.'